CELEX: 32005D0625
Language: el
Date: 2005-08-23 00:00:00
Title: 2005/625/EK: Απόφαση της Επιτροπής, της 23ης Αυγούστου 2005, για τον προσδιορισμό των ποσοτήτων μεθυλοβρωμιδίου που επιτρέπεται να χρησιμοποιηθούν για χρήσεις κρίσιμης σημασίας στην Ευρωπαϊκή Κοινότητα από 1ης Ιανουαρίου έως τις 31 Δεκεμβρίου 2005, δυνάμει του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου για τις ουσίες που καταστρέφουν τη στιβάδα του όζοντος [κοινοποιηθείσα υπό τον αριθμό Ε(2005) 468]

24.8.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 219/47
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 23ης Αυγούστου 2005
   για τον προσδιορισμό των ποσοτήτων μεθυλοβρωμιδίου που επιτρέπεται να χρησιμοποιηθούν για χρήσεις κρίσιμης σημασίας στην Ευρωπαϊκή Κοινότητα από 1ης Ιανουαρίου έως τις 31 Δεκεμβρίου 2005, δυνάμει του κανονισμού (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου για τις ουσίες που καταστρέφουν τη στιβάδα του όζοντος
   [κοινοποιηθείσα υπό τον αριθμό Ε(2005) 468]
   (Τα κείμενα στη γαλλική, γερμανική, ελληνική, ιταλική, πολωνική, πορτογαλική, ισπανική, ολλανδική και αγγλική γλώσσα είναι τα μόνα αυθεντικά)
   (2005/625/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 2037/2000 του Ευρωπαϊκού Κοινοβουλίου και του Συμβουλίου της 29ης Ιουνίου 2000 για τις ουσίες που καταστρέφουν τη στιβάδα του όζοντος (1), και ιδίως το άρθρο 3 παράγραφος 2 σημείο ii),
   Εκτιμώντας τα ακόλουθα:
   
               (1)
            
            
               Το άρθρο 3 παράγραφος 2 σημείο i) στοιχείο δ) και το άρθρο 4 παράγραφος 2 σημείο i) στοιχείο δ) του κανονισμού (ΕΚ) αριθ. 2037/2000 απαγορεύουν αντιστοίχως την παραγωγή και την εισαγωγή μεθυλοβρωμιδίου, μετά τις 31 Δεκεμβρίου 2004, για οιαδήποτε χρήση, εξαιρουμένων, μεταξύ άλλων, των χρήσεων κρίσιμης σημασίας σύμφωνα με το άρθρο 3 παράγραφος 2 σημείο ii) και με τα κριτήρια που καθορίζονται στην απόφαση IX/6 των μερών του πρωτοκόλλου του Μόντρεαλ. Όσον αφορά τις εξαιρέσεις για χρήσεις κρίσιμης σημασίας, πρόκειται για περιορισμένες παρεκκλίσεις, προκειμένου να εξασφαλιστεί βραχυχρόνια περίοδος για την υιοθέτηση εναλλακτικών λύσεων.
            
         
               (2)
            
            
               Η απόφαση IX/6 αναφέρει ότι η χρήση του μεθυλοβρωμιδίου θα πρέπει να χαρακτηρίζεται ως «κρίσιμης σημασίας» μόνον εφόσον ο αιτών ορίζει ότι η μη διαθεσιμότητα μεθυλοβρωμιδίου για τη συγκεκριμένη αυτή χρήση θα είχε ως αποτέλεσμα σοβαρή αναστάτωση της αγοράς και ότι δεν υπάρχουν τεχνικώς και οικονομικώς εφικτές εναλλακτικές λύσεις ή υποκατάστατα για τον χρήστη, τα οποία να είναι αποδεκτά από περιβαλλοντικής πλευράς και από πλευράς υγείας και κατάλληλα για τις καλλιέργειες και τις περιστάσεις του χαρακτηρισμού. Πέραν τούτου, η τυχόν παραγωγή και κατανάλωση μεθυλοβρωμιδίου για χρήσεις κρίσιμης σημασίας θα πρέπει να επιτρέπονται μόνον εφόσον έχουν ληφθεί όλα τα τεχνικώς και οικονομικώς εφικτά μέτρα προκειμένου να περιοριστούν στο ελάχιστο οι κρίσιμης σημασίας χρήσεις, καθώς και οι τυχόν επακόλουθες εκπομπές μεθυλοβρωμιδίου. Οι αιτούντες θα πρέπει επίσης να καταδεικνύουν ότι καταβάλλονται κατάλληλες προσπάθειες για την αξιολόγηση, την εμπορία και την εξασφάλιση της εθνικής κανονιστικής έγκρισης εναλλακτικών λύσεων και υποκατάστατων, και ότι εκτελούνται ερευνητικά προγράμματα για την ανάπτυξη και ευρύτερη υιοθέτηση εναλλακτικών λύσεων και υποκατάστατων.
            
         
               (3)
            
            
               Η Επιτροπή έγινε αποδέκτης 84 προτάσεων για κρίσιμης σημασίας χρήσεις μεθυλοβρωμιδίου από δέκα κράτη μέλη, ήτοι το Βέλγιο (60 825 kg), τη Γαλλία (467 135 kg), τη Γερμανία (45 250 kg), την Ελλάδα (227 280 kg), την Ιταλία (2 298 225 kg), την Πολωνία (44 100 kg), την Πορτογαλία (130 000 kg), την Ισπανία (1 059 000 kg), τις Κάτω Χώρες (120 kg) και το Ηνωμένο Βασίλειο της Μεγάλης Βρετανίας και της Βορείου Ιρλανδίας (140 408 kg). Ζητήθηκαν συνολικά 4 472 343 kg μεθυλοβρωμιδίου, εκ των οποίων 4 111 640 kg (92 %) για χρήσεις πριν από τη συγκομιδή και 360 703 kg (8 %) για χρήσεις μετά τη συγκομιδή.
            
         
               (4)
            
            
               Η Επιτροπή εφήρμοσε τα κριτήρια της απόφασης IX/6 και το άρθρο 3 παράγραφος 2 σημείο ii) του κανονισμού (ΕΚ) αριθ. 2037/2000, προκειμένου να προσδιορίσει την ποσότητα μεθυλοβρωμιδίου για την οποία είναι δυνατόν να χορηγηθεί άδεια για χρήσεις κρίσιμης σημασίας το 2005. Διαπίστωσε την ύπαρξη κατάλληλων εναλλακτικών λύσεων στην Κοινότητα, καθώς και την ευρεία διάδοσή τους σε πολλά μέρη του πρωτοκόλλου του Μόντρεαλ, στο διάστημα που μεσολάβησε από τη σύνταξη των σχετικών με τις κρίσιμης σημασίας χρήσεις προτάσεων των κρατών μελών. Κατόπιν τούτου, η Επιτροπή προσδιόρισε σε 2 777 333 kg την ποσότητα μεθυλοβρωμιδίου που επιτρέπεται να χρησιμοποιηθεί το 2005 για κρίσιμης σημασίας χρήσεις στα εν λόγω κράτη μέλη. Η ποσότητα αυτή αντιστοιχεί στο 14,4 % της κατανάλωσης της Ευρωπαϊκής Κοινότητας το 1991 σε μεθυλοβρωμίδιο, το οποίο σημαίνει ότι, στην Ευρωπαϊκή Κοινότητα, η ουσία αυτή αντικαταστάθηκε σε ποσοστό μεγαλύτερο του 85 % από εναλλακτικές λύσεις. Οι κατηγορίες χρήσεων κρίσιμης σημασίας είναι παραπλήσιες εκείνων που ορίζονται στο παράρτημα II πίνακας A των εκθέσεων της πρώτης έκτακτης συνόδου των μερών του πρωτοκόλλου του Μόντρεαλ (2), και στον πίνακα 1A της απόφασης XVI/2 της δέκατης έκτης συνόδου των μερών του πρωτοκόλλου του Μόντρεαλ (3).
            
         
               (5)
            
            
               Σύμφωνα με το άρθρο 3 παράγραφος 2 σημείο ii) του κανονισμού (ΕΚ) αριθ. 2037/2000, η Επιτροπή προσδιορίζει επίσης τους χρήστες που δύνανται να επωφεληθούν από την εξαίρεση για χρήσεις κρίσιμης σημασίας. Δεδομένου ότι το άρθρο 17 παράγραφος 2 του κανονισμού (ΕΚ) αριθ. 2037/2000 απαιτεί από τα κράτη μέλη να καθορίζουν τις ελάχιστες απαιτήσεις όσον αφορά τα προσόντα του προσωπικού που χρησιμοποιεί μεθυλοβρωμίδιο, και ότι ο υποκαπνισμός αποτελεί τη μόνη χρήση της ουσίας αυτής, η Επιτροπή προσδιόρισε ως μόνους χρήστες, που προτείνονται από το κράτος μέλος και στους οποίους επιτρέπει η Επιτροπή να χρησιμοποιούν μεθυλοβρωμίδιο για χρήσεις κρίσιμης σημασίας, τις επιχειρήσεις υποκαπνισμού. Το μεθυλοβρωμίδιο χρησιμοποιείται με ασφαλή τρόπο από ειδικευμένο προσωπικό και όχι, επί παραδείγματι, από γεωργούς και ιδιοκτήτες μύλων, που κατά κανόνα δεν διαθέτουν τα σχετικά προσόντα, αλλά στων οποίων τις ιδιοκτησίες θα χρησιμοποιηθεί.
            
         
               (6)
            
            
               Η απόφαση IX/6 αναφέρει ότι η παραγωγή και κατανάλωση μεθυλοβρωμιδίου για χρήσεις κρίσιμης σημασίας πρέπει να επιτρέπεται μόνον εφόσον δεν υπάρχουν διαθέσιμα αποθέματα αποθηκευμένου ή ανακυκλωμένου μεθυλοβρωμιδίου. Σύμφωνα με το άρθρο 3 παράγραφος 2 σημείο ii) του κανονισμού (ΕΚ) αριθ. 2037/2000, η παραγωγή και εισαγωγή μεθυλοβρωμιδίου επιτρέπεται μόνον εφόσον κανένα μέρος του πρωτοκόλλου δεν μπορεί να προμηθεύσει μεθυλοβρωμίδιο προερχόμενο από ανακύκλωση ή ποιοτική αποκατάσταση. Λαμβάνοντας υπόψη την απόφαση IX/6 και το άρθρο 3 παράγραφος 2 σημείο ii) του κανονισμού (ΕΚ) αριθ. 2037/2000, η Επιτροπή προσδιόρισε το ύψος των αποθεμάτων που διατίθενται για χρήσεις κρίσιμης σημασίας σε 205 926 kg. Η Ευρωπαϊκή Επιτροπή θέσπισε διαδικασίες αδειοδότησης προκειμένου να εξασφαλίσει τη χρησιμοποίηση των αποθεμάτων πριν από την έγκριση της εισαγωγής ή παραγωγής μεθυλοβρωμιδίου.
            
         
               (7)
            
            
               Δεδομένου ότι οι χρήσεις κρίσιμης σημασίας του μεθυλοβρωμιδίου έχουν εφαρμογή από 1ης Ιανουαρίου 2005 και προκειμένου να εξασφαλιστεί ότι οι ενδιαφερόμενες εταιρείες και εμπορευόμενοι μπορούν να επωφεληθούν από το σύστημα αδειοδότησης, η παρούσα απόφαση είναι σκόπιμο να αρχίσει να εφαρμόζεται από την προαναφερόμενη ημερομηνία.
            
         
               (8)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που συνεστήθη δυνάμει του άρθρου 18 του κανονισμού (ΕΚ) αριθ. 2037/2000,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συνολική ποσότητα μεθυλοβρωμιδίου για χρήσεις κρίσιμης σημασίας που επιτρέπεται να χρησιμοποιήσουν από 1ης Ιανουαρίου έως τις 31 Δεκεμβρίου 2005 το Βασίλειο του Βελγίου, η Ομοσπονδιακή Δημοκρατία της Γερμανίας, η Ελληνική Δημοκρατία, το Βασίλειο της Ισπανίας, η Γαλλική Δημοκρατία, η Ιταλική Δημοκρατία, το Βασίλειο των Κάτω Χωρών, η Δημοκρατία της Πολωνίας, η Πορτογαλική Δημοκρατία και το Ηνωμένο Βασίλειο της Μεγάλης Βρετανίας και της Βορείου Ιρλανδίας είναι 2 777 333 kg για τις συγκεκριμένες ποσότητες και κατηγορίες χρήσης που περιγράφονται στα παραρτήματα I έως X.
   Άρθρο 2
   Τα αποθέματα, τα οποία η αρχή ενός κράτους μέλους δηλώνει ως διαθέσιμα για χρήσεις κρίσιμης σημασίας, πρέπει να αφαιρούνται από την ποσότητα που δύναται να εισαχθεί ή να παραχθεί στο συγκεκριμένο κράτος μέλος για να καλύψει τις χρήσεις κρίσιμης σημασίας.
   Άρθρο 3
   Η παρούσα απόφαση απευθύνεται στο Βασίλειο του Βελγίου, την Ομοσπονδιακή Δημοκρατία της Γερμανίας, την Ελληνική Δημοκρατία, το Βασίλειο της Ισπανίας, τη Γαλλική Δημοκρατία, την Ιταλική Δημοκρατία, το Βασίλειο των Κάτω Χωρών, τη Δημοκρατία της Πολωνίας, την Πορτογαλική Δημοκρατία και το Ηνωμένο Βασίλειο της Μεγάλης Βρετανίας και της Βορείου Ιρλανδίας.
   Άρθρο 4
   Η παρούσα απόφαση εφαρμόζεται από 1ης Ιανουαρίου 2005 και εκπνέει στις 31 Δεκεμβρίου 2005.
   
      Βρυξέλλες, 23 Αυγούστου 2005.
      
         
            Για την Επιτροπή
         
         Σταύρος ΔΉΜΑΣ
         
         
            Μέλος της Επιτροπής
         
      
   
   
      (1)  ΕΕ L 244 της 29.9.2000, σ. 1· κανονισμός όπως τροποποιήθηκε τελευταία από τον κανονισμό (ΕΚ) αριθ. 2077/2004 (ΕΕ L 359 της 4.12.2004, σ. 28).
   
      (2)  UNEP/OzL.Pro.ExMP/1/3. Πρώτη έκτακτη σύνοδος των μερών του πρωτοκόλλου του Μόντρεαλ που πραγματοποιήθηκε στις 24-26 Μαρτίου 2004 στο Μόντρεαλ, Καναδάς. www.unep.org/ozone/Meeting_Documents/mop/index.asp
   
      (3)  UNEP/OzL.Pro.16/Dec XVI/2. Δέκατη έκτη σύνοδος των μερών του πρωτοκόλλου του Μόντρεαλ που πραγματοποιήθηκε στις 22-26 Νοεμβρίου 2004 στην Πράγα, Τσεχική Δημοκρατία. www.unep.org/ozone
   
      ΠΑΡΑΡΤΗΜΑ Ι
      ΒΑΣΙΛΕΙΟ ΤΟΥ ΒΕΛΓΙΟΥ
      
                  Κατηγορίες επιτρεπόμενων χρήσεων κρίσιμης σημασίας
               
               
                  Kg
               
            
                  Καλλιέργεια μαρουλιού θερμοκηπίου στο έδαφος
               
               
                  23 000
               
            
                  Καλλιέργεια λευκόφυλλου ραδικιού (Witloof)
               
               
                  2 190
               
            
                  Καλλιέργεια τομάτας θερμοκηπίου στο έδαφος
               
               
                  4 846
               
            
                  Καλλιέργεια πιπεριάς και μελιτζάνας θερμοκηπίου στο έδαφος
               
               
                  3 000
               
            
                  Καλλιέργεια αγγουριών θερμοκηπίου στο έδαφος
               
               
                  549
               
            
                  Υπαίθρια καλλιέργεια λευκού σπαραγγιού
               
               
                  225
               
            
                  Καλλιέργεια παραφυάδων φράουλας
               
               
                  2 306
               
            
                  Σαρκώδεις καρποί-ράγες (εξαιρουμένης της φράουλας, αναφύτευση)
               
               
                  1 350
               
            
                  Υπαίθρια καλλιέργεια στο έδαφος, με σπορά, πράσων και κρεμμυδιών μόνο
               
               
                  660
               
            
                  Δρεπτά άνθη, καλλιέργεια υπό κάλυψη (εκτός από τριαντάφυλλα και χρυσάνθεμα)
               
               
                  2 794
               
            
                  Καλλιέργεια χρυσάνθεμων υπό κάλυψη
               
               
                  896
               
            
                  Υπαίθρια καλλιέργεια, στο έδαφος, υλικού για φυτώρια
               
               
                  630
               
            
                  Υπαίθρια φυτώρια δένδρων, καλλιέργεια στο έδαφος
               
               
                  230
               
            
                  Αλευρόμυλοι (17)
               
               
                  4 264
               
            
                  Μη μετακινήσιμες παλαιές δομικές κατασκευές και επίπλωση (Axel Vervoort, Gemeentebestuur Bonheiden)
               
               
                  199
               
            
                  Παλαιά κτίρια (διατηρητέα μνημεία και ιδιωτικές κατοικίες)
               
               
                  438
               
            
                  Δομικές κατασκευές και αντικείμενα (εκκλησίες, κτίρια, εγκαταστάσεις μεταποίησης τροφίμων) εξαιρουμένων των κινητών αντικειμένων
               
               
                  307
               
            
                  Παλαιά κτίρια (παλαιά αντικείμενα, στέγες και μόνιμα ενσωματωμένη επίπλωση κτιρίων ιστορικής σημασίας — εταιρεία Prohygiena)
               
               
                  282
               
            
                  Ξυλουργεία (6)
               
               
                  101
               
            
                  Εγκαταστάσεις μεταποίησης τροφίμων (21)
               
               
                  300
               
            
                  Μύλοι (25)
               
               
                  200
               
            
                  Αλευρόμυλοι (Bloemmolens Diksmuide)
               
               
                  72
               
            
                  Εγκαταστάσεις αποθήκευσης τροφίμων (ξηρών) (17)
               
               
                  120
               
            
                  Ευπαθής ηλεκτρονικός εξοπλισμός
               
               
                  50
               
            
                  Κενά σιλό (ανήκουν σε 37 επιχειρήσεις)
               
               
                  43
               
            
                  Εγκαταστάσεις μεταποίησης τροφίμων (1 μύλος — Molens Vandenbempt)
               
               
                  15
               
            
                  Εκκλησίες, μνημεία και θάλαμοι πλοίων (Bugbusters)
               
               
                  59
               
            
                  Σύνολο
               
               
                  49 126
               
            Διαθέσιμα αποθέματα μεθυλοβρωμιδίου για χρήσεις κρίσιμης σημασίας στο κράτος μέλος = 2 848 kg.
   
   
      ΠΑΡΑΡΤΗΜΑ II
      ΓΑΛΛΙΚΗ ΔΗΜΟΚΡΑΤΙΑ
      
                  Κατηγορίες επιτρεπόμενων χρήσεων κρίσιμης σημασίας
               
               
                  Kg
               
            
                  Τομάτες και μελιτζάνες (υπό κάλυψη και υπαίθριες καλλιέργειες)
               
               
                  33 250
               
            
                  Αγγούρια (υπό κάλυψη και υπαίθριες καλλιέργειες)
               
               
                  21 140
               
            
                  Ειδικές καλλιέργειες καρότων σε αμμώδη εδάφη (στη Βρετάνη, συγκομιδή με το χέρι και ευαίσθητες στα Fusarium solani και Rhizoctonia violacea)
               
               
                  8 000
               
            
                  Παραφυάδες φράουλας
               
               
                  37 600
               
            
                  Παραγωγή καρπών φράουλας για τη μάρκα Perigord
               
               
                  34 000
               
            
                  Υπαίθριες καλλιέργειες νεραγκούλας, ανεμώνης, παιωνίας, και μιγκέ (convallaria majalis)
               
               
                  21 785
               
            
                  Αναφύτευση – μήλα, αχλάδια, ροδάκινα, νεκταρίνια, βερίκοκκα, δαμάσκηνα και σμέουρα
               
               
                  10 000
               
            
                  Φυτώρια δασικών δένδρων – Ψευδοτσούγκα για την παραγωγή τρούφας
               
               
                  2 000
               
            
                  Φυτώρια οπωροφόρων δένδρων
               
               
                  2 000
               
            
                  Σπόροι πωλούμενοι από την εταιρεία PLAN-SPG
               
               
                  135
               
            
                  Μύλοι
               
               
                  21 440
               
            
                  Ταχεία απολύμανση ρυζιού στο τελικό στάδιο
               
               
                  1 400
               
            
                  Κάστανα
               
               
                  2 000
               
            
                  Σύνολο
               
               
                  194 750
               
            Διαθέσιμα αποθέματα μεθυλοβρωμιδίου για χρήσεις κρίσιμης σημασίας στο κράτος μέλος = 14 280 kg.
   
   
      ΠΑΡΑΡΤΗΜΑ III
      ΟΜΟΣΠΟΝΔΙΑΚΗ ΔΗΜΟΚΡΑΤΊΑ ΤΗΣ ΓΕΡΜΑΝΙΑΣ
      
                  Κατηγορίες επιτρεπόμενων χρήσεων κρίσιμης σημασίας
               
               
                  Kg
               
            
                  Εγκαταστάσεις μεταποίησης τροφίμων, ιδίως μύλοι, με χώρους υποκαπνισμού μεγαλύτερους των 10 000 m3
                  
               
               
                  19 350
               
            
                  Τεχνουργήματα (απολύμανση εκκλησιών για προστασία από τον μύκητα Serpula lacrimans)
               
               
                  250
               
            
                  Σύνολο
               
               
                  19 600
               
            Διαθέσιμα αποθέματα μεθυλοβρωμιδίου για χρήσεις κρίσιμης σημασίας στο κράτος μέλος = 7 000 kg.
   
   
      ΠΑΡΑΡΤΗΜΑ IV
      ΕΛΛΗΝΙΚΗ ΔΗΜΟΚΡΑΤΊΑ
      
                  Κατηγορίες επιτρεπόμενων χρήσεων κρίσιμης σημασίας
               
               
                  Kg
               
            
                  Τομάτες (καλλιέργεια υπό κάλυψη)
               
               
                  92 000
               
            
                  Αγγούρια (καλλιέργεια υπό κάλυψη, συμπεριλαμβανομένης της προσθήκης τοξωτών καλυμμάτων μετά την επέμβαση, σε μόνιμα γυάλινα θερμοκήπια και σε διαμπερή πλαστικά υπόστεγα)
               
               
                  24 000
               
            
                  Γαρύφαλλα, τριαντάφυλλα και γυψοφίλη — δρεπτά άνθη (καλλιέργεια υπαίθρια και υπό κάλυψη)
               
               
                  8 000
               
            
                  Μύλοι, εξοπλισμός μεταποίησης τροφίμων, μεταποιητικές επιχειρήσεις
               
               
                  16 000
               
            
                  Σταφίδες και αποξηραμένα σύκα
               
               
                  3 081
               
            
                  Σύνολο
               
               
                  143 081
               
            Διαθέσιμα αποθέματα μεθυλοβρωμιδίου για χρήσεις κρίσιμης σημασίας στο κράτος μέλος = 0 kg.
   
   
      ΠΑΡΑΡΤΗΜΑ V
      ΙΤΑΛΙΚΗ ΔΗΜΟΚΡΑΤΙΑ
      
                  Κατηγορίες επιτρεπόμενων χρήσεων κρίσιμης σημασίας
               
               
                  Kg
               
            
                  Τομάτες (καλλιέργεια υπό κάλυψη)
               
               
                  671 000
               
            
                  Δρεπτά άνθη (καλλιέργεια υπό κάλυψη)
               
               
                  162 000
               
            
                  Καρποί φράουλας (καλλιέργεια υπό κάλυψη)
               
               
                  130 000
               
            
                  Πεπόνια (καλλιέργεια υπό κάλυψη)
               
               
                  112 000
               
            
                  Πιπεριές (καλλιέργεια υπό κάλυψη)
               
               
                  111 000
               
            
                  Μελιτζάνες (καλλιέργεια υπό κάλυψη)
               
               
                  96 000
               
            
                  Παραφυάδες φράουλας
               
               
                  78 000
               
            
                  Μύλοι και εγκαταστάσεις μεταποίησης
               
               
                  89 600
               
            
                  Εκθέματα μουσείων
               
               
                  4 180
               
            
                  Σύνολο
               
               
                  1 453 780
               
            Διαθέσιμα αποθέματα μεθυλοβρωμιδίου για χρήσεις κρίσιμης σημασίας στο κράτος μέλος = 167 474 kg.
   
   
      ΠΑΡΑΡΤΗΜΑ VI
      ΔΗΜΟΚΡΑΤΙΑ ΤΗΣ ΠΟΛΩΝΙΑΣ
      
                  Κατηγορίες επιτρεπόμενων χρήσεων κρίσιμης σημασίας
               
               
                  Kg
               
            
                  Φαρμακευτικά φυτά και αποξηραμένα μανιτάρια ως ξηρά προϊόντα
               
               
                  3 500
               
            
                  Παραφυάδες φράουλας
               
               
                  34 600
               
            
                  Σύνολο
               
               
                  38 100
               
            Διαθέσιμα αποθέματα μεθυλοβρωμιδίου για χρήσεις κρίσιμης σημασίας στο κράτος μέλος = 210 kg.
   
   
      ΠΑΡΑΡΤΗΜΑ VII
      ΠΟΡΤΟΓΑΛΙΚΗ ΔΗΜΟΚΡΑΤΙΑ
      
                  Κατηγορίες επιτρεπόμενων χρήσεων κρίσιμης σημασίας
               
               
                  Kg
               
            
                  Δρεπτά άνθη (καλλιέργειες υπό κάλυψη και υπαίθριες)
               
               
                  35 000
               
            
                  Σύνολο
               
               
                  35 000
               
            Διαθέσιμα αποθέματα μεθυλοβρωμιδίου γι’ αυτή τη χρήση κρίσιμης σημασίας στο κράτος μέλος = 0 kg.
   
   
      ΠΑΡΑΡΤΗΜΑ VIII
      ΒΑΣΙΛΕΙΟ ΤΗΣ ΙΣΠΑΝΙΑΣ
      
                  Κατηγορίες επιτρεπόμενων χρήσεων κρίσιμης σημασίας
               
               
                  Kg
               
            
                  Παραφυάδες φράουλας (Castilla y León)
               
               
                  230 000
               
            
                  Καρποί φράουλας (καλλιέργειες υπό κάλυψη στη Huelva)
               
               
                  330 000
               
            
                  Πιπεριές (καλλιέργειες υπό κάλυψη στη Murcia και στο νότιο τμήμα της Comunidad Valenciana)
               
               
                  150 000
               
            
                  Δρεπτά άνθη (καλλιέργεια υπό κάλυψη στο Cadiz και στη Sevilla)
               
               
                  47 700
               
            
                  Δρεπτά άνθη στην Cataluña
               
               
                  18 000
               
            
                  Σύνολο
               
               
                  775 700
               
            Διαθέσιμα αποθέματα μεθυλοβρωμιδίου για χρήσεις κρίσιμης σημασίας στο κράτος μέλος = 8 309 kg.
   
   
      ΠΑΡΑΡΤΗΜΑ IX
      ΒΑΣΙΛΕΙΟ ΤΩΝ ΚΑΤΩ ΧΩΡΩΝ
      
                  Κατηγορίες επιτρεπόμενων χρήσεων κρίσιμης σημασίας
               
               
                  Kg
               
            
                  Απολύμανση παραφυάδων φράουλας μετά τη συγκομιδή
               
               
                  120
               
            
                  Σύνολο
               
               
                  120
               
            Διαθέσιμα αποθέματα μεθυλοβρωμιδίου για χρήσεις κρίσιμης σημασίας στο κράτος μέλος = 250 kg.
   
   
      ΠΑΡΑΡΤΗΜΑ X
      ΗΝΩΜΕΝΟ ΒΑΣΙΛΕΙΟ ΤΗΣ ΜΕΓΑΛΗΣ ΒΡΕΤΑΝΙΑΣ ΚΑΙ ΤΗΣ ΒΟΡΕΙΟΥ ΙΡΛΑΝΔΙΑΣ
      
                  Κατηγορίες επιτρεπόμενων χρήσεων κρίσιμης σημασίας
               
               
                  Kg
               
            
                  Φράουλες και σμέουρα (υπαίθριες καλλιέργειες)
               
               
                  35 700
               
            
                  Παραγωγή καλλωπιστικών δένδρων για την καταπολέμηση του μύκητα Verticillium
               
               
                  5 000
               
            
                  Μύλοι (46) και εγκαταστάσεις αποθήκευσης σίτου, αραβοσίτου και ρυζιού των εταιρειών Quaker Oats, Kelloggs, Weetabix Ltd, Ryecroft και EOM
               
               
                  18 326
               
            
                  Ξηρά προϊόντα (ξηροί καρποί, αποξηραμένα φρούτα, ρύζι, φασόλια, σπόροι σιτηρών, εδώδιμοι σπόροι) για την εταιρεία Whitworths Ltd
               
               
                  1 571
               
            
                  Μύλος, εγκαταστάσεις μπισκοτοποιίας, για τα τελικά προϊόντα και χώροι αποθήκευσης, της εταιρείας Ryvita Company Ltd (Dorset)
               
               
                  1 787
               
            
                  Κατασκευές — εγκαταστάσεις και εξοπλισμός, χώροι μεταποίησης και αποθήκευσης της εταιρείας Whitworths Ltd
               
               
                  880
               
            
                  Κατασκευές — εγκαταστάσεις για καρυκεύματα της εταιρείας Newly Weds Foods Ltd
               
               
                  1 125
               
            
                  Εγκαταστάσεις μεταποίησης της εταιρείας Warehouse and Spice Grinding Facility (Pataks Foods Ltd)
               
               
                  1 000
               
            
                  Εγκαταστάσεις μεταποίησης βοτάνων και καρυκευμάτων των εταιρειών British Pepper and Spice Ltd, Lion Foods και East Anglian Food Ingredients
               
               
                  1 080
               
            
                  Εξειδικευμένες αποθήκες τυριών
               
               
                  1 561
               
            
                  Προϊόντα καρυκευμάτων που υφίστανται, περιστασιακά, μόλυνση (συμπεριλαμβανομένων των ινδικών ψωμιών pappadams), μεταποιημένα από τις εταιρείες McCormick (UK) Ltd, British Pepper and Spice Ltd, East Anglian Food Ingredients και Pataks Foods Ltd
               
               
                  46
               
            
                  Σύνολο
               
               
                  68 076
               
            Διαθέσιμα αποθέματα μεθυλοβρωμιδίου για χρήσεις κρίσιμης σημασίας στο κράτος μέλος = 6 554 kg.